Ռոբերտ Սանչես

**Ռոբերտ Լինչ Սանչես**  (, ), իսպանացի ֆուտբոլիստ, անգլիական «Չելսի» ակումբի դարպասապահ։ Եվրոպայի 2020 թվականի առաջնության կիսաեզրափակչի մասնակից։

## Ակումբային կարիերա
### « Բրայթոն ընդ Հոուվ Ալբիոն»
Ռոբերտ Սանչեսն իր կարիերան սկսել է «Լևանտեում», բայց հետո տեղափոխվել է Անգլիա, որտեղ 15 տարեկանում պայմանագիր է կնքել Բրայթոն ընդ Հոուվ Ալբիոնի» հետ։ 2018 թվականի ապրիլին Սանչեսը նոր եռամյա պայմանագիր է կնքել ակումբի հետ։

### «Ֆորեստ Գրին Ռովերս»
2018 թվականի հունիսին նա վարձավճարով տեղափոխվել է «Ֆորեսթ Գրին Ռովերս» 2018/19 մրցաշրջանի համար։ Նա նոր թիմում իր նորամուտը նշել է «Գրիմսբի Թաունի» դեմ մրցաշրջանի առաջին խաղում (4:1): 2019 թվականի հունվարին նա հետ է կանչվել իր վարձավճարից «Բրայթոն ընդ Հով Ալբիոն»՝ փոխարինելու ավստրալացի դարպասապահ Մեթյու Ռայանին, որն ազգային թիմ էր հրավիրվել Ասիայի գավաթի համար։ Այդ մրցաշրջանում Սանչեսը 17 հանդիպում է անցկացրել «Ֆորեսթ Գրին Ռովերսի» կազմում, որոնք բոլորն էլ՝ Լիգա 2-ում:

### «Ռոչդեյլ»
2019 թվականի հունիսի 24-ին Սանչեսը վարձավճարով տեղափոխվել է «Ռոչդեյլ» մինչև 2019/20 մրցաշրջանի ավարտը։ Դեբյուտը կայացել է օգոստոսի 3-ին «Տրանմեր Ռովերսի» հետ արտագնա խաղում։

### Վերադարձ «Բրայթոն ընդ Հոուվ Ալբիոն»
2020 թվականի նոյեմբերի 1-ին Սանչեսը նշել է նորամուտը Անգլիայի Պրեմիեր լիգայում «Բրայթոն ընդ Հոուվ Ալբիոնի» կազմում՝ «Տոտենհեմ Հոթսպուրի» դեմ խաղում։ Հաջորդ տարվա փետրվարի 23-ին Ռոբերտը չորսուկես տարով նոր պայմանագիր է կնքել ճայերի հետ։

2021 թվաանի նոյեմբերի 6-ին, 2021/22 մրցաշրջանի տասնմեկերորդ խաղում, Սանչեսը հեռացվել է «Նյուքասլի» դեմ տնային խաղում (1:1) Կալում Ուիլսոնի նկատմամբ խախտման համար։ 2022 թվականի մայիսի 7-ին նա անառիկ է պահել դարպասը «Մանչեսթեր Յունայթեդի» դեմ խաղում և օգնել իր թիմին ռեկորդային հաղթանակ տանել բարձրագույն դիվիզիոնում 4։ 0 հաշվով, իսկ նրա երկար փոխանցումը որոշիչ դեր է խաղացել Պասկալ Գրոսի գոլ խփելու հարցում։

### «Չելսի»
2023 թվականի օգոստոսի 5-ին տեղափոխվել է «Չելսի» 25 միլիոն ֆունտով (ներառյալ բոնուսները)։

## Կարիերան ազգային թիմում
Սանչեսը ծնվել է Իսպանիայում՝ անգլիացի հորից և իսպանացի մորից։ 2021 թվականի մարտի 15-ին հրավիրվել է Իսպանիայի հավաքական՝ մասնակցելու 2022 թվականի աշխարհի առաջնության ընտրական խաղերին Հունաստանի, Վրաստանի և Կոսովոյի հավաքականների դեմ։

2021 թվականի մայիսին ընդգրկվել է Եվրոպայի 2020 թվականի առաջնության վերջնական հայտացուցակում։ Սանչեսն ու Դավիդ դե Խեան եղել են Ունաի Սիմոնի դիրքի համար պահեստայիններ և չեն հայտնվել խաղադաշտ, իսկ Իսպանիան հասել է մինչև կիսաեզրափակիչ, որտեղ 11 մետրանոց հարվածաշարում պարտվել է Իտալիային։

Հավաքականում նորամուտը նշել է 2021 թվականի սեպտեմբերի 5-ին՝ փոխարինելով Սիմոնին 2022 թվականի աշխարհի առաջնության ընտրական հանդիպման երկրորդ խաղակեսում՝ Բադախոսում հաղթելով Վրաստանին (4:0):։

## Ձեռքբերումներ
### Միջազգային
* Ազգերի լիգայի արծաթե մեդալակիր՝ 2020/21

## Ծանոթագրություններ

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռոչդեյլի ֆուտբոլիստներ
Կատեգորիա:Տղամարդկանց ֆուտբոլի դարպասապահներ